**Ministru kabineta noteikumu projekta**

**"Grozījumi Ministru kabineta 2013. gada 3. septembra noteikumos Nr. 739 "Ieslodzījuma vietu pārvaldes maksas pakalpojumu cenrādis"" sākotnējās ietekmes novērtējuma ziņojums (anotācija)**

|  |
| --- |
| **I. Tiesību akta projekta izstrādes nepieciešamība** |
| 1. | Pamatojums | Tieslietu ministrijas iniciatīva. |
| 2. | Pašreizējā situācija un problēmas, kuru risināšanai tiesību akta projekts izstrādāts, tiesiskā regulējuma mērķis un būtība | Latvijas Sodu izpildes kodeksa 41. panta devītajā daļā noteikts, ka notiesātajiem ir pienākums samaksāt par Ieslodzījuma vietu pārvaldes (turpmāk – Pārvalde) sniegtajiem maksas pakalpojumiem. Apcietinājumā turēšanas kārtības likuma 14. panta 10. punktā noteikts, ka apcietinātajiem ir pienākums samaksāt par Pārvaldes sniegtajiem maksas pakalpojumiem. Saskaņā ar Likuma par budžetu un finanšu vadību 5. panta devīto daļu Ministru kabinets izdod noteikumus par valsts tiešās pārvaldes iestāžu sniegto maksas pakalpojumu cenrāžu apstiprināšanu.2014. gada 1. janvārī stājās spēkā Ministru kabineta 2013. gada 3. septembra noteikumi Nr. 739 "Ieslodzījuma vietu pārvaldes maksas pakalpojumu cenrādis" (turpmāk – Noteikumi Nr.739), kuru 1. punktā paredzēts, ka Noteikumi Nr. 739 nosaka Pārvaldes sniegto maksas pakalpojumu cenrādi. Savukārt Noteikumu Nr. 739 2. punkts noteic, ka Pārvalde sniedz maksas pakalpojumus saskaņā ar cenrādi (pielikums). No Noteikumu Nr. 739 stāšanās spēkā, proti, no 2014. gada 1. janvāra, ir pagājuši divi gadi. Minētajā laika posmā, piemērojot Noteikumus Nr. 739, tika konstatēts, ka ir nepieciešams pārskatīt maksas pakalpojumu veidus, ņemot vērā ieslodzīto izmantojamās personiskās sadzīves tehnikas tehnisko parametru izmaiņas, kā arī pārskatīt maksas pakalpojumu noteiktās cenas, ņemot vērā gan tiešo, gan netiešo izdevumu izmaiņas. Ņemot vērā minēto, noteikumu projektā paredzēts noteikt jaunu Pārvaldes sniegto maksas pakalpojumu cenrādi.Lai nodrošinātu Ministru kabineta 2010. gada 12. novembra noteikumu Nr. 972 "Noteikumi par kārtību, kā veicami maksājumi valsts budžetā un tie atzīstami par saņemtiem, un prasībām tiešsaistes maksājumu pakalpojumu izmantošanai norēķinos ar valsts budžetu" ievērošanu, noteikumu projektā paredzēta maksas pakalpojumu apmaksas kārtība.Noteikumu projektā ietvertas šādas izmaiņas, salīdzinot ar spēkā esošo Noteikumu Nr. 739 spēkā esošo redakciju. Noteikumu Nr. 739 pielikuma 2. punkts noteic tādu pakalpojuma veidu kā informācijas ieraksts matricā pēc ieslodzītā lūguma (pakalpojuma cenā iekļauta vienas matricas cena), savukārt minētā pielikuma 6.punkts noteic tādu pakalpojuma veidu kā dokumentu kopēšana un drukāšana (par vienu A3 formāta lapu) no vienas puses. Konstatēts, ka minētos pakalpojumu veidus ieslodzītās personas faktiski neizmanto. Līdz ar to noteikumu projektā nav paredzēti šādi pakalpojumu veidi. Ņemot vērā to, ka saskaņā ar Ministru kabineta 2006. gada 30. maija noteikumu Nr. 423 "Brīvības atņemšanas iestādes iekšējās kārtības noteikumi" 44. punktā noteikto notiesāto pienākums ir ievērot personisko higiēnu, kas ietver arī bārdas un ūsu kopšanu, noteikumu projektā nav paredzēts noteikt tādu maksas pakalpojuma veidu kā ieslodzītā īpašumā vai lietojumā esošā elektriskā bārdas skujamā aparāta lietošana, kas bija noteikts Noteikumu Nr. 739 pielikuma 15. punktā.Noteikumu Nr. 739 pielikuma 9. punkts noteic, ka par ieslodzītā īpašumā vai lietojumā esošā mazgabarīta televizora (ekrāna izmērs līdz 50 cm pa diagonāli) lietošanu ir noteikta cena (bez PVN) 5,09 *euro.* Tā kā mazgabarīta LCD (*Liquid Crystal Display* – šķidro kristālu displejs), LED (*Light Emitting Diode* – gaismas diode Þ pusvadītāju ierīce) vai citi jaunāko tehnoloģiju televizori patērē mazāk elektroenerģijas nekā mazgabarīta CRT (*Cathode Ray Tube* – elektronstaru lampa) televizori, kurus ieslodzītie lieto aizvien mazāk, noteikumu projektā paredzēts noteikt diferencētas izmaksas par dažādu televizoru izmantošanu. Izmaksas par ieslodzītā īpašumā vai lietojumā esošā mazgabarīta CRT televizora (ekrāna izmērs līdz 50 cm pa diagonāli) lietošanu būs 5,10 *euro*, savukārt izmaksas parieslodzītā īpašumā vai lietojumā esošā mazgabarīta LCD, LED vai plazmas televizora (ekrāna izmērs līdz 50 cm pa diagonāli) lietošanu būs 3,04 *euro.*Tā kā spēkā esošajos normatīvajos aktos likumdevējs nav noteicis tehnisko parametru ierobežojumus ieslodzīto personiskajai sadzīves tehnikai, tad noteikumu projektā ietvertie pakalpojuma veidi nesatur ierobežojumus attiecībā uz lietojamās ierīces maksimālo jaudu.Nosakot vienotu cenrādi maksas pakalpojumiem, tiek nodrošināta vienlīdzīgas attieksmes ievērošana, vienota un atbilstīga aprēķinu veikšana par visiem maksas pakalpojumu veidiem visās ieslodzījuma vietās.Noteikumu projekts un anotācijas 1. pielikums sagatavots, pamatojoties uz maksas pakalpojumu izcenojumu aprēķiniem, kuri bija izstrādāti saskaņā ar Ministru kabineta 2011. gada 3. maija noteikumu Nr. 333 "Kārtība, kādā plānojami un uzskaitāmi ieņēmumi no maksas pakalpojumiem un ar šo pakalpojumu sniegšanu saistītie izdevumi, kā arī maksas pakalpojumu izcenojumu noteikšanas metodika un izcenojumu apstiprināšanas kārtība" 9. un 17. punktu.Noteikumu Nr. 739 3. punkts noteic, ka ieņēmumus par sniegtajiem maksas pakalpojumiem ieskaita Pārvaldei Valsts kasē atvērtajos pamatbudžeta kontos. Ņemot vērā to, ka ieslodzītajiem nav pastāvīgu ienākumu un, lai nepieļautu valsts līdzekļu izšķērdēšanu saistībā ar esošās personiskās sadzīves tehnikas lietošanas izmaksu segšanu, noteikumu projektā tiek paredzēta priekšapmaksa 100 procentu apmērā par Pārvaldes sniegtajiem maksas pakalpojumiem. Saskaņā ar Ministru kabineta 2014. gada 11. februāra noteikumu Nr. 96 "Nodokļu un citu maksājumu reģistrēšanas elektronisko ierīču un iekārtu lietošanas kārtība" 82.1.3. apakšpunktu, kas noteic, ka nodokļu maksātāji, saņemot samaksu par darījumiem skaidrā naudā, nodokļu un citu maksājumu reģistrēšanai var nelietot kases aparātus, hibrīda kases aparātus, kases sistēmas, specializētās ierīces vai iekārtas, darījumu apliecinot ar šo noteikumu 71. punktā minētajā kārtībā noformētu reģistrēto kvīti par pastāvīgajā darbības vietā (struktūrvienībā) sniegtajiem pakalpojumiem, ja tajā vidējie skaidrās naudas ieņēmumi mēnesī nepārsniedz sešas minimālās mēneša darba algas, Pārvalde šobrīd izmanto kvītis. |
| 3. | Projekta izstrādē iesaistītās institūcijas | Tieslietu ministrija (Pārvalde). |
| 4. | Cita informācija | Nav. |

|  |
| --- |
| **II. Tiesību akta projekta ietekme uz sabiedrību, tautsaimniecības attīstību un administratīvo slogu** |
| 1. | Sabiedrības mērķgrupas, kuras tiesiskais regulējums ietekmē vai varētu ietekmēt | Ieslodzītās personas un citas personas, kas var izmantot Pārvaldes sniegtos maksas pakalpojumus.2016. gada 9. maijā ieslodzījuma vietās atradās 3014 notiesātās un 1395 apcietinātās personas. |
| 2. | Tiesiskā regulējuma ietekme uz tautsaimniecību un administratīvo slogu | Noteikumu projekts šo jomu neskar.  |
| 3. | Administratīvo izmaksu monetārs novērtējums | Noteikumu projekts šo jomu neskar.  |
| 4. | Cita informācija | Nav. |

|  |
| --- |
| **III. Tiesību akta projekta ietekme uz valsts budžetu un pašvaldību budžetiem** |
| **Rādītāji** | **2016.gads** | Turpmākie trīs gadi (*euro*) |
| **2017.** | **2018.** | **2019.** |
| saskaņā ar valsts budžetu kārtējam gadam | izmaiņas kārtējā gadā, salīdzinot ar valsts budžetu kārtējam gadam | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu | izmaiņas, salīdzinot ar kārtējo (2016) gadu |
| 1 | 2 | 3 | 4 | 5 | 6 |
| 1. Budžeta ieņēmumi: | 711 436 | 0 | 0 | 0 | 0 |
| 1.1. valsts pamatbudžets, tai skaitā ieņēmumi no maksas pakalpojumiem un citi pašu ieņēmumi | 711 436 | 0 | 0 | 0 | 0 |
| 1.2. valsts speciālais budžets | 0 | 0 | 0 | 0 | 0 |
| 1.3. pašvaldību budžets | 0 | 0 | 0 | 0 | 0 |
| 2. Budžeta izdevumi: | 711 436 | 0 | 0 | 0 | 0 |
| 2.1. valsts pamatbudžets | 711 436 | 0 | 0 | 0 | 0 |
| 2.2. valsts speciālais budžets | 0 | 0 | 0 | 0 | 0 |
| 2.3. pašvaldību budžets | 0 | 0 | 0 | 0 | 0 |
| 3. Finansiālā ietekme: | 0 | 0 | 0 | 0 | 0 |
| 3.1. valsts pamatbudžets | 0 | 0 | 0 | 0 | 0 |
| 3.2. speciālais budžets | 0 | 0 | 0 | 0 | 0 |
| 3.3. pašvaldību budžets | 0 | 0 | 0 | 0 | 0 |
| 4. Finanšu līdzekļi papildu izdevumu finansēšanai (kompensējošu izdevumu samazinājumu norāda ar "+" zīmi) | X | 0 | 0 | 0 | 0 |
| 0 | 0 | 0 | 0 |
| 0 | 0 | 0 | 0 |
| 5. Precizēta finansiālā ietekme: | X | 0 | 0 | 0 | 0 |
| 5.1. valsts pamatbudžets | 0 | 0 | 0 | 0 |
| 5.2. speciālais budžets | 0 | 0 | 0 | 0 |
| 5.3. pašvaldību budžets | 0 | 0 | 0 | 0 |
| 6. Detalizēts ieņēmumu un izdevumu aprēķins (ja nepieciešams, detalizētu ieņēmumu un izdevumu aprēķinu var pievienot anotācijas pielikumā): | Detalizēts ieņēmumu un izdevumu aprēķins noteikumu projekta anotācijas 1. un 2. pielikumā. |
| 6.1. detalizēts ieņēmumu aprēķins |
| 6.2. detalizēts izdevumu aprēķins |
| 7. Cita informācija | Nav. |

|  |
| --- |
| **VI. Sabiedrības līdzdalība un komunikācijas aktivitātes** |
| 1. | Plānotās sabiedrības līdzdalības un komunikācijas aktivitātes saistībā ar projektu | Saskaņā ar Ministru kabineta 2009. gada 25. augusta noteikumu Nr. 970 "Sabiedrības līdzdalības kārtība attīstības plānošanas procesā" (turpmāk – Noteikumi Nr.970) 7.4.1apakšpunktu sabiedrības pārstāvji ir aicināti līdzdarboties, rakstiski sniedzot viedokli par noteikumu projektu tā izstrādes stadijā. Sabiedrības pārstāvji ir informēti par iespēju līdzdarboties Noteikumos Nr. 970 noteiktajā kārtībā, publicējot paziņojumu par līdzdalības procesu Pārvaldes mājaslapas www.ievp.gov.lv sadaļā "Sabiedriskā līdzdalība", Valsts kancelejas un Tieslietu ministrijas mājaslapā. Noteikumu projekts un tā sākotnējās ietekmes novērtējuma ziņojums (anotācija) ir publicēts Pārvaldes mājaslapas www.ievp.gov.lv sadaļā "Sabiedrības līdzdalība" līdz ar paziņojuma par līdzdalības iespējām tiesību akta izstrādes procesā izsludināšanu. |
| 2. | Sabiedrības līdzdalība projekta izstrādē | Noteikumu projekts un tā sākotnējās ietekmes novērtējuma ziņojums (anotācija) 2016. gada 15. aprīlī tika ievietots Pārvaldes tīmekļa vietnē.  |
| 3. | Sabiedrības līdzdalības rezultāti | Sabiedrības komentāri, priekšlikumi vai iebildumi par noteikumu projektu līdz Pārvaldes mājaslapas www.ievp.gov.lv sadaļā "Sabiedriskā līdzdalība" publicētajā paziņojumā norādītajam datumam (2016. gada 2. maijam) nav saņemti. |
| 4. | Cita informācija | Nav. |

|  |
| --- |
| **VII. Tiesību akta projekta izpildes nodrošināšana un tās ietekme uz institūcijām** |
| 1. | Projekta izpildē iesaistītās institūcijas | Pārvalde, Tieslietu ministrija. |
| 2. | Projekta izpildes ietekme uz pārvaldes funkcijām un institucionālo struktūru. Jaunu institūciju izveide, esošu institūciju likvidācija vai reorganizācija, to ietekme uz institūcijas cilvēkresursiem | Noteikumu projekts neparedz mainīt iestāžu funkcijas, izveidot jaunas institūcijas, likvidēt vai reorganizēt esošās institūcijas. |
| 3. | Cita informācija | Nav. |

*Anotācijas IV un V sadaļa – noteikumu projekts šīs jomas neskar.*

Iesniedzējs:

tieslietu ministrs Dzintars Rasnačs

22.08.2016.13:40

1412

I.Mališeva

67290267; inesa.maliseva@ievp.gov.lv